Luiz Gustavo

Luiz Gustavo Dias (sündinud 23. juulil 1987 Pindamonhangabas) on Brasiilia jalgpallur, kaitsev poolkaitsja. Ta mängib Brasiilia kõrgliigaklubis São Paulo.

Klubikarjääri jooksul on ta muuhulgas mänginud ka Saksamaa kõrgliigaklubides TSG 1899 Hoffenheim, Müncheni Bayern ja VfL Wolfsburg, Prantsusmaa kõrgliigaklubis Marseille ja Türgi kõrgliigaklubis Fenerbahçe. Hooajal 2017–18 valiti ta Marseille hooaja parimaks mängijaks ja lisaks Prantsusmaa kõrgliiga hooaja sümboolsesse koosseisu.

 Koondisekarjäär 
Debüüdi Brasiilia rahvuskoondises tegi Luiz Gustavo 10. augustil 2011 sõprusmängus Saksamaa vastu.

Esimese värava rahvuskoondises lõi ta 7. septembril 2013 sõprusmängus Austraalia vastu.

Ta kuulus Brasiilia koondisse 2013. aasta FIFA konföderatsioonide karikaturniiril ja 2014. aasta maailmameistrivõistlustel.

Brasiilia koondises mängis ta aastatel 2011–2016 kokku 40 korda ja lõi kaks väravat.

 Saavutused 
Müncheni Bayern
Bundesliga: 2012–13
DFB-Pokal: 2012–13
DFL-Supercup: 2012
UEFA Meistrite Liiga: 2012–13

VfL Wolfsburg
DFB-Pokal: 2014–15
DFL-Supercup: 2015

 Välislingid 

Kategooria:Brasiilia jalgpallurid
Kategooria:TSG 1899 Hoffenheimi jalgpallurid
Kategooria:Müncheni Bayerni mängijad
Kategooria:VfL Wolfsburgi mängijad
Kategooria:Marseille Olympique'i jalgpallurid
Kategooria:Fenerbahçe SK jalgpallurid
Kategooria:São Paulo FC mängijad
Kategooria:Bundesliga mängijad
Kategooria:Ligue 1 mängijad
Kategooria:Süper Ligi mängijad
Kategooria:Campeonato Brasileiro Série A mängijad
Kategooria:Sündinud 1987